text: » Sis urbanitzacions del Vallès Oriental rebran subvenció de la Generalitat per fer actuacions de reforma | EL9NOU.CAT
  Sis urbanitzacions del Vallès Oriental rebran subvenció de la Generalitat per fer actuacions de reforma
  Sis urbanitzacions situades en poblacions del Vallès Oriental rebran subvencions per valor de 1,36 milions d'euros de la Generalitat per portar a terme actuacions de millora. Les actuacions afavoriran els municipis d'Aiguafreda, Bigues i Riells, la Garriga, Sant Celoni, Santa Eulàlia i Vilanova
  24/06/2010 | 9:00
  13387.jpg |
  Sis urbanitzacions del Vallès Oriental amb dèficits urbanístics o amb necessitats de redactar programes d'adequació rebran ajuts de la Generalitat per portar a terme accions de reforma. Els ajuts es concedeixen a les urbanitzacions Serrabanda, d'Aiguafreda, Can Traver Vell, de Bigues i Riells, Els Tremolencs, de la Garriga, Boscos de Montnegre, de Sant Celoni, Font Sant Joan, de Santa Eulàlia i Barri de Rodes, de Vilanova.
  El valor global dels ajuts per portar a terme els estudis de millora arriba a 1,36 milions d'euros, segons ha fet públic la Generalitat. El programa té abast català i inclou ajuts per a 52 ajuntaments en accions de reforma i per a 42 més en estudis de programes d'adequació.
  A més vint poblacions tindran accés a crèdits a baix interès per a reformes en urbanitzacions. Al Vallès Oriental, hi tindrà accés la urbanització Les Oliveres, de Lliçà d'Amunt.